Phillip Lee

Phillip James Lee (født 28. september 1970 i Taplow, Buckinghamshire) er en britisk politiker som siden 2010 har representert valgdistriktet Bracknell i Underhuset av Det britiske parlamentet. Han var medlem av Det konservative partiet inntil han meldte overgang til Liberaldemokratene av 3. september 2019.

Lee tjente som statssekretær med ansvar for bekjempelse av ungdomsforbrytelser i Theresa Mays regjering fra juli 2016 til juni 2018, hvoretter han gikk ut av regjeringen som følge av at han ønsket å kunne ytre seg offentlig om prosessen rundt Storbritannias uttreden fra Den europeiske union (Brexit).

Brexit var også bakgrunnen for at Lee meldte overgang til Liberaldemokratene 3. september 2019. Boris Johnsons konservative regjering mistet dermed sitt parlamentariske flertall i Underhuset.

Referanser

Eksterne lenker 
 
 

Britiske parlamentsmedlemmer
Personer fra distriktet South Bucks i Buckinghamshire